માનવમિત્ર, નવી દિલ્હી : પૂર્વ રાષ્ટ્રપતિ પ્રણવ મુખર્જીએ સંઘનાં કાર્યક્રમમાં હાજરી આપી હતી. જેને લઇને દેશભરમાંથી ઘણા તર્ક વિતર્કો શરૂ થઇ ગયા હતા. જો કે પ્રણવ મુખર્જીએ સંઘનાં કાર્યક્રમમાં દેશને જોડવાની અને એકતા બની રહે તેવો સંદેશો દેશની જનતાને આપવાનો પ્રયત્ન કર્યો હતો. સોશિયલ મીડિયામાં તેમના ઘણા ફોટો વાયરલ થઇ રહ્યા છે, જેમાં એક ફોટાને સૌથી વધુ લોકો જોઇ રહ્યા છે. જેમા તેમને સંઘનાં બીજા સ્વયંસેવકોની જેમ અભિવાદન કરતા દર્શાવવામાં આવ્યા છે.